CELEX: C2005/106/80
Language: fi
Date: 2005-04-30 00:00:00
Title: Asia T-94/05: Athinaïki Techniki SA:n 18.2.2005 Euroopan yhteisöjen komissiota vastaan nostama kanne

30.4.2005   
            
            
               FI
            
            
               Euroopan unionin virallinen lehti
            
            
               C 106/40
            
         Athinaïki Techniki SA:n 18.2.2005 Euroopan yhteisöjen komissiota vastaan nostama kanne
   (Asia T-94/05)
   (2005/C 106/80)
   Oikeudenkäyntikieli: ranska
   Athinaïki Techniki SA, kotipaikka Neo Iraklio, Ateena (Kreikka), on nostanut 18.2.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on asianajaja Spyros A. Pappas.
   Kantaja vaatii, että ensimmäisen oikeusasteen tuomioistuin:
   
               1)
            
            
               kumoaa kilpailun pääosaston päätöksen päättää kantajan tekemän sellaisen kantelun käsittely, joka koski valtiontukea, jonka Helleenien tasavalta oli myöntänyt Hyatt Regency -yhtymälle julkisen hankinnan ”Casino Mont Parnès” yhteydessä ja josta oli ilmoitettu kantajalle 2.12.2004 päivätyllä kirjeellä.
            
         
               2)
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kanteensa tueksi kantaja vetoaa ensimmäiseksi siihen, että komissio ei ole noudattanut velvollisuuttaan aloittaa EY:n perustamissopimuksen 88 artiklan 2 kohdassa ja asetuksen (EY) N:o 659/1999 4 artiklan 4 kohdassa määrätty muodollinen tutkintamenettely.
   Toiseksi kantaja moittii komissiota siitä, että riidanalaisen päätöksen perustelut ovat puutteelliset useilta osiltaan. Tässä yhteydessä kantaja väittää, että komissio ei esitä mitään perusteita, joilla voitaisiin oikeuttaa merkittävien arviointivaikeuksien puuttuminen, tai vielä vähemmän, joilla voitaisiin selittää se, mistä syystä komissio on jättänyt huomioon ottamatta eräitä ratkaisevia asiakirjoja. Lisäksi riidanalainen päätös perustuu yksinomaan arviointiin, jonka on laatinut sisämarkkinoiden pääosasto, joka puolestaan on ainoastaan todennut, että yhteisön säännöksiä ei voida soveltaa esillä olevassa asiassa. Lopuksi kantaja katsoo, että päätöksen perustelut, eli se, että kyseessä olleita toimenpiteitä ei pidetty valtiontukena, ovat niin ikään riittämättömät. Tästä samasta syystä kantaja vetoaa myös siihen, että EY:n perustamissopimuksen 87 artiklan 1 kohtaa on rikottu.